**Hjalmar Johansen videregående skole** ble opprettet i 1832, men het da *Skien Søndagsskole*. Skolen har siden den gang hatt en rekke ulike navn, og har hatt lokaliteter på flere ulike steder i Skien. Skolen fikk sitt nåværende navn i 2007, og er delt i to avdelinger: *Fritidsparken*

skolen har callinganlegg, egen kantine, auditorium og bibliotek.

som holder til på Skien fritidspark og *Klosterskogen* som ligger ved Sykehuset Telemark. Fra 1978 til 2007 het skolen **Klosterskogen videregående skole**.

Historie
--------

Skolen har røtter helt tilbake til 1832, hvor undervisningen fant sted i en stor trebygning på hjørnet av Hesselberggata og Lundegata. I dag holder Lunde barneskole til i denne bygningen. I den første tiden ble det kun undervist på søndager, og skolen gikk under navnet *Skien Søndagsskole*.

I de første årene av skolens historie, ble den drevet med midler fra frivillig arbeid, gaver og skolepenger. I 1853 kom skolen under offentlig drift, og navnet ble endret til *Skiens Offentlige Tegneskole*.

I perioden fra 1884 til 1934 gikk skolen under navnet *Skien Tekniske Aftenskole*. Senere har skolen hatt navnene *Skien Yrkesskole*, *Grenland Yrkesskole* og *Klosterskogen videregående skole*. Det sistnevnte navnet hadde skolen frem til 2007, da den fikk sitt nåværende navn, oppkalt etter offiseren og polfareren Hjalmar Johansen.

Den gamle hovedbygningen på tidligere Klosterskogen vgs.  Foto: Rune Mathisen (Bitjungle) 
Skolen har hatt tilhold på en rekke ulike steder i Skien. I 1958 flyttet skolen inn i helt nye lokaler på Moflata, i samme område som Sykehuset Telemark også holder til. Skolen hadde fortsatt tilhold i disse lokalene frem til og med skoleåret 2016-17, under navnet *avdeling Klosterskogen*.

På begynnelsen av 2000-tallet gjennomgikk Skienshallen en stor ombygging, og skolen holder til i det kommunale anlegget som kalles Skien fritidspark. Arkitekt for ombyggingen var Link signatur.

Fra august 2017 ble avdelingen med Teknikk og industriell produksjon på Klosterskogen flyttet til Skogmo videregående skole, og avdelingen for opplæring i mindre grupper ble flyttet til *avdeling Fritidsparken*, som nå er skolens eneste avdeling.

Skolen har også en mindre voksenopplæringsavdeling i Skien fengsel.

Utdanningstilbud
----------------

Skolen tilbyr følgende utdanningsprogram:

* Medier og kommunikasjon
* Idrettsfag
	+ toppidrett (håndball, fotball, volleyball, ski, utholdenhetsidretter vektløfting)
	+ breddeidrett
* Restaurant- og matfag
	+ institusjonskokkefaget
	+ sjømatfaget
	+ industriell produksjon av matvarer
	+ bakerfaget
	+ konditorfaget
	+ kokkefaget
	+ servitørfaget
* Påbygging til generell studiekompetanse

I tillegg tilbyr skolen også forberedende kurs for språklige minoriteter, tilrettelagt opplæring for elever med særskilte behov og for ungdom med autisme, en klasse for elever som har tilsyn av Kriminalomsorg i frihet og undervisning i Skien fengsel.

Kjente elever
-------------

**Ufullstendig liste**: Denne listen er ufullstendig og du kan hjelpe Wikipedia ved å utvide den.

Liste over kjente elever ved Hjalmar Johansen Vgs

* Henrik Ibsen, dramatiker.
* Rune Almenning Jarstein, fotballspiller.

Referanser
----------

1. ↑  ; besøksdato: 7. juni 2019.
2. ↑  vilbli.no (besøkt 2009-06-14)
3. ↑  Ronald Haakonsen, Johan Arnt Rasmussen, Carl Jørgen Halvorsen, red. (1999). *PIONERER viste vei i Grenland* (PDF). Skien: Skiensfjordens Polytekniske Forening. ISBN 82-995213-0-0. Arkivert fra originalen (PDF) 22. februar 2014. CS1-vedlikehold: Flere navn: redaktørliste (link)
4. 1 2  Hj. Johansen vgs - Historikk Arkivert 29. juni 2008 hos Wayback Machine. (besøkt 2009-06-14)
5. ↑  «Hjalmar Johansen videregående skole». *Telemark fylkeskommune* **(norsk)**. Arkivert fra originalen 10. desember 2018. Besøkt 9. desember 2018.
6. ↑  «Utdanningstilbud - Hjalmar Johansen videregående skole». *hjalmarjohansen.vgs.no* **(norsk)**. Arkivert fra originalen 10. desember 2018. Besøkt 9. desember 2018.  `|fornavn1=` mangler `|etternavn1=` i Authors list (hjelp)

|  |  |
| --- | --- |
| Oppslagsverk/autoritetsdata | Nasjonalt skoleregister **·** Brønnøysundregistrene
 |